Nuova Simonelli Mythos One Clima Pro

A Nuova Simonelli által gyártott Mythos One Clima Pro egy 2015-ben bemutatott elsősorban eszpresszókhoz szánt őrlő, melyet a rengeteg formabontó és innovatív megoldása miatt kedvelnek a szakmában.

Tulajdonságok
A legnagyobb újdonság a beépített hűtő és fűtő rendszer, mely egy adott hőmérsékleti sávban tartja a késeket. Így kevesebbet kell állítani, konzisztensebb az adagolás és egyenletesebb az őrlemény eloszlás. Ezenfelül a dizájn egy téglatestre emlékeztett, így könnyű többet egymás mellé helyezni és viszonylag kevés helyet foglal. Az őrlő síktárcsás késeket kapott, de ezeket 60 fokos szögben megdöntötték, így a retenció viszonylag kicsi. Az őrlő egy újfajta kartartóval is rendelkezik, amivel gyorsan és egyszerűen lehet dolgozni. Az állítást egy gombbal lehet elvégezni, ami viszonylag kisebb mozgásokat is megenged, bár pontosságra nem tökéletes. A felső késtartót nagyon egyszerűen el lehet távolítani, így a takarítási folyamat nagyon felgyorsul és mivel az alsó kést állítjuk, így az összeszerelés után nem kell újra kalibrálnunk az őrlőt.

Technikai paraméterek

 * Méretek (mm) Sz: 188 H: 400 M:510
 * Hopper (kg): 1,3
 * Tömeg Net(Kg): 22,5
 * Kések (mm): 75
 * Feszültség (Volt): 220/230 V
 * Áramellátás (Watt): 800(50Hz) / 1050 (60Hz)

Ismert hibák

 * A hopper szélénél körbefutó díszcsík ragasztása egy idő után megfolyik és ez nem okoz problémát, de esztétikailag elég problémás.
 * A hopper leszedésével, még mindig marad kávé a garatban, amihez nagyon nehéz hozzáférni és így általában csak a kiőrlés marad, ami pedig így szükségtelen veszteséggel jár.